b'\n_START_ARTICLE_\nPiodes\n_START_SECTION_\nUtseende\n_START_PARAGRAPH_\nEn middelsstor (ca. 16-17 millimeter), ganske bred og h\xc3\xb8yt hvelvet, halvblank, m\xc3\xb8rk trebukk, gjerne med litt bronseaktig glans. Oversiden er litt l\xc3\xa6raktig. Hodet og pronotum er mye smalere enn dekkvingene, som har markerte, utst\xc3\xa5ende "skuldre". Antennene er kraftig, noe over halvparten s\xc3\xa5 lange som kroppen. Pronotum er avrundet sekskantet, med en butt tann midt p\xc3\xa5 hver sidekant. Dekkvingene er avsmalnende bakover med markerte "skuldre". Beina er middels lange og slanke.\n_START_SECTION_\nLevevis\n_START_PARAGRAPH_\nDe fleste av artene har larver som utvikler seg under barken p\xc3\xa5 nylig d\xc3\xb8de tr\xc3\xa6r. Fordi utviklingstiden gjerne er forholdsvis kort kan de ogs\xc3\xa5 gj\xc3\xb8re seg nytte av nyfelt t\xc3\xb8mmer. De voksne billene er livlige dyr som l\xc3\xb8per raskt og gjerne flyr i solskinn om v\xc3\xa5ren. De bes\xc3\xb8ker av og til blomster. N\xc3\xa5r billene blir forstyrret, strekker de forkroppen skr\xc3\xa5tt oppover, de kan da virke nesten aggressive men er helt harml\xc3\xb8se for mennesker.\n_START_SECTION_\nUtbredelse\n_START_PARAGRAPH_\nSlekten er utbredt i det nordvestlige USA (Washington, Oregon, Idaho).'